stanford-oval/wikipedia huggingface dataset:
Tšornoje (Belaja Struga)
Maantietoa

Järvi on 1,1 kilometriä pitkä, 0,84 kilometriä leveä ja sen pinta-ala on 80 hehtaaria. Se sijaitsee aivan Belaja Strugan eteläpään lahden länsipuolella. Saarettoman järven ympärillä on joitakin peltopalstoja ja entisiä peltoja niittyinä, mutta metsämaata on vähemmistönä. Järven kaakkoisrannassa on kaksi pientä kylää Ahlupy (Ахлупы) ja Naumki (Намки). Järvi laskee Belaja Strugaan.
Luontoarvoja

Järviryhmän järvet jakavat samanlaisen metsämaiden lähiympäristön, mutta tällä järvellä peltomaat ulottuvat kaikille rannoille asti. Ilmakuvissa näkyy rannoilla hyllyviä hetteikköjä.
Vesistösuhteita

Tšornoje sijaitsee Belaja Strugan laskuojan Struglitsan valuma-alueella. Struglitsa on Velikajan sivujoki ja kuuluu siten Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Tšornojeen laskuoja laskee suoraan Belaja Strugan eteläpään lahteen.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
Töllevinjärvi

| Töllevinjärvi |
| --- | --- |

Valtiot:  Venäjä ja Norja
Paikkakunta:  Nikel ja Etelä-Varanki
Koordinaatit:  69°33′30″N, 30°10′42″E
Vesistöalue ja valuma-alueen tietoja
Laskujoki:  Paatsjoki
Mittaustietoja
Pinnankorkeus:  17 m
Pinta-ala:  17,7887 km2 tai 10,2896 km2 
Valuma-alue:  18 266,69 km2 
 fiTöllevinjärvi 
Töllevinjärvi (myös Valasjärvi, norj. Klistervatn, ven. Озеро Клистерватн, Ozero Klistervatn) on suvantojärvi Paatsjoen alajuoksulla Norjan ja Venäjän rajalla. Venäjän puoleinen osa kuuluu Petsamon piirin Nikelin kuntaan ja Norjan puoleinen osa Finnmarkin läänin Etelä-Varangin kuntaan. Venäjälle kuuluva itäosa oli osa Suomelle kuulunutta Petsamon kuntaa vuosina 1920–1944.
Paatsjoki virtaa Kontiojärvestä Töllevinjärven eteläpäähän ja jatkaa matkaansa järven pohjoispäästä. Töllevinjärven pinta on 17 metriä merenpinnan yläpuolella. Töllevinjärveen laskee idästä Ryssäjärvestä tuleva Ryssäjoki.
Salmijärveltä Kolttakönkäälle johtava tie kulkee järven itäpuolitse. Järven Norjan puoleisella rannikolla sijaitsevat Holmvikin ja Bekkevolin kylät. Järven itärannalla sijaitsi Suomen aikana Valasjärven kylä (kutsuttiin myös Tölleviksi), mutta se on nykyisin autio.
Under Lock and Key

| Under Lock and Key Dokken |
| --- | --- | --- |

Studioalbumin tiedot
 Äänitetty : 1985
 Julkaistu: 9. marraskuuta 1985
 Formaatti: LP, C-kasetti, CD
 Tuottaja(t): Angelo Arcuri, Neil Kernon & Michael Wagener
 Tyylilaji: hard rock, glam metal
 Kesto: 42.23
 Levy-yhtiö: Elektra Records
Listasijoitukset
  32.
Dokkenin muut julkaisut
| Tooth and Nail 1984 | Under Lock and Key 1985 | Back for the Attack 1987 |
Under Lock and Key on yhdysvaltalaisen glam metal -yhtye Dokkenin kolmas studioalbumi. Albumin julkaisi Elektra Records vuonna 1985.
Albumilta julkaistiin kolme singleä: ”In My Dreams”, ”It’s Not Love” ja ”The Hunter”, jotka menestyivät kohtalaisesti. Albumin avausraita ”Unchain the Night” sai jonkin verran radiosoittoa.
Albumi saavutti Yhdysvalloissa platinarajan myytyään yli miljoona kappaletta. Se nousi korkeimmillaan 32. sijalle Billboard 200 -listalla.
Kappaleet

Kaikki kappaleet säv. ja san. Mick Brown, Don Dokken, George Lynch ja Jeff Pilson.
Unchain the Night – 5.17
The Hunter – 4.06
In My Dreams – 4.18
Slippin' Away – 3.46
Lightnin' Strikes Again – 3.47
It's Not Love – 5.01
Jaded Heart – 4.13
Don't Lie to Me – 3.38
Will the Sun Rise – 4.09
Til the Livin' End – 3.56
Kokoonpano

Don Dokken – laulu, kitara
George Lynch – kitara
Jeff Pilson – basso, koskettimet, taustalaulu
Mick Brown – rummut, taustalaulu
Aiheesta muualla

Under Lock and Key Discogsissa. (englanniksi)
Albumi Under Lock and Key Encyclopaedia Metallum -sivustolla (englanniksi)
Valkijärvi

Valkijärvi voi tarkoittaa seuraavia asioita:
Valkijärvi, järvi Evijärvellä
Valkijärvi, järvi Kangasalla
Valkijärvi, järvi Sastamalan Mouhijärvellä
Valkijärvi, järvi Sastamalan Suodenniemellä
Valkijärvi, järvi Sastamalan Sävissä
Valkijärvi, järvi Vesilahdella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valkijärvi”, voi hakea sivunnimihaulla, laajalla sivunnimihaulla tai tekstihaulla.
Valeggio sul Mincio

| Valeggio sul Mincio |
| --- | --- |

 Valeggio sul Mincio
 Koordinaatit: 45°21′N, 10°44′E 
Valtio:   Italia
Alue:  Veneto
Maakunta:  Verona
Väkiluku (31.12.2015):  15 098
Infobox OKVirheellinen NIMI-arvo: 
Valeggio sul Mincio on kunta Veronan maakunnassa Veneton hallintoalueella Pohjois-Italiassa. Kunta sijaitsee Gardajärven eteläpuolella, noin 25 kilometrin päästä Veronasta. Gardajärven laskujoki Mincio virtaa kunnan läpi. Valeggio sul Mincion nähtävyyksiä on puisto Parco Giardino Sigurtà.
Aiheesta muualla

Kuvia tai muita tiedostoja aiheesta Valeggio sul Mincio Wikimedia Commonsissa
Veronan maakunta
Affi | Albaredo d’Adige | Angiari | Arcole | Badia Calavena | Bardolino | Belfiore | Bevilacqua | Bonavigo | Boschi Sant’Anna | Bosco Chiesanuova | Bovolone | Brentino Belluno | Brenzone sul Garda | Bussolengo | Buttapietra | Caldiero | Caprino Veronese | Casaleone | Castagnaro | Castel d’Azzano | Castelnuovo del Garda | Cavaion Veronese | Cazzano di Tramigna | Cerea | Cerro Veronese | Cologna Veneta | Colognola ai Colli | Concamarise | Costermano sul Garda | Dolcè | Erbezzo | Erbè | Ferrara di Monte Baldo | Fumane | Garda | Gazzo Veronese | Grezzana | Illasi | Isola della Scala | Isola Rizza | Lavagno | Lazise | Legnago | Malcesine | Marano di Valpolicella | Mezzane di Sotto | Minerbe | Montecchia di Crosara | Monteforte d’Alpone | Mozzecane | Negrar di Valpolicella | Nogara | Nogarole Rocca | Oppeano | Palù | Pastrengo | Pescantina | Peschiera del Garda | Povegliano Veronese | Pressana | Rivoli Veronese | Roncà | Ronco all’Adige |  Roverchiara | Roveredo di Guà | Roverè Veronese | Salizzole | San Bonifacio | San Giovanni Ilarione | San Giovanni Lupatoto | San Martino Buon Albergo | San Mauro di Saline | San Pietro di Morubio | San Pietro in Cariano | San Zeno di Montagna | Sanguinetto | Sant’Ambrogio di Valpolicella | Sant’Anna d’Alfaedo | Selva di Progno | Soave | Sommacampagna | Sona | Sorgà | Terrazzo | Torri del Benaco | Tregnago | Trevenzuolo | Valeggio sul Mincio | Velo Veronese | Verona | Veronella | Vestenanova | Vigasio | Villa Bartolomea | Villafranca di Verona | Zevio | Zimella
Urho Ruhanen

Urho Ruhanen (30. kesäkuuta 1907 Lamposaari – 22. kesäkuuta 2001 Petroskoi) oli suomalaissyntyinen Neuvostoliitossa asunut kriitikko, kääntäjä ja kirjailija.
Ruhasen perhe muutti Suomesta Venäjälle vuonna 1913, kun perheen isä sai työtä Nevskaja Dubrovkan sahalta lähellä Pietaria. Ruhanen vietti lapsuutensa Dubrovkan seudulla ja työskenteli koulusta päästyään Dubrovkan sahalla. Vuonna 1922 hän lähti opiskelemaan Petroskoihin ja valmistui opettajaksi Petroskoin opettajaopistosta 1926. Ruhanen jatkoi opintoja Leningradissa Herzenin pedagogisessa instituutissa ja toimi useita vuosia kirjallisuuden opettajana Leningradissa ja Petroskoissa.
Ruhanen oli 1932–1937 Rintama-kulttuurilehden toimittajana ja osallistui Karjalan kirjailijaliiton perustamiskokoukseen vuonna 1934. Hän opetti myös Suomen kirjallisuutta ja länsimaista kirjallisuutta Karjalan opettajakorkeakoulussa. Stalinin puhdistusten aikana suomalaiseksi nationalistiksi syytetty Ruhanen erotettiin opettajan virasta 1937 ja hänet vangittiin 1938 Hatsinassa. Hän joutui työleirille ja pääsi palaamaan Karjalaan vasta sodan jälkeen 1947.
Ruhanen oli sodan jälkeen yhdessä vaimonsa kanssa opettajana Vieljärvellä, mutta hän joutui terveyssyistä luopumaan opettajan työstä ja ryhtyi kääntäjäksi. Vuosina 1961–1968 Ruhanen oli työssä Progress-kustantamon suomenkielisellä osastolla.
Teoksia

Vuosisadan pyörteissä, muistelmateos. 1987
Syytettynä suomalainen 1989
Uuvanakasvit

| Uuvanakasvit |
| --- | --- |
 Lapinuuvana eli uuvana (Diapensia lapponica)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Kladi::  Asteridit
Lahko::  Ericales
Heimo::  Uuvanakasvit Diapensiaceae  Lindl.
Suvut
 Berneuxia  Diapensia – uuvanat  Galax – peiponkaalit  Pyxidanthera  Sherwoodia  Shortia 
Katso myös
   Uuvanakasvit Wikispeciesissä   Uuvanakasvit Commonsissa 
Infobox OKNimi-testi OK: 
Uuvanakasvit (Diapensiaceae) on Ericales-lahkoon kuuluva pieni kasviheimo, jossa on vain muutamia sukuja ja niissä muutamia lajeja.
Uuvanakasvit ovat viileillä tai kylmillä alueilla kasvavia talvivihantia varpuja, jotka muodostavat patjamaisia kasvustoja. Uuvanakasvien kukissa on kolme suojuslehteä, ja teriö sekä verhiö ovat molemmat viisilehtiset. Uuvanakasveilla on viisi hedettä ja emin sikiäin on kolmilokeroinen.
Uuvanakasvien heimon ainut Suomessa luonnonvaraisena kasvava laji on lapinuuvana eli uuvana (Diapensia lapponica).
Suvut

Berneuxia (vain yksi laji: Berneuxia thibetica)
Diapensia – uuvanat (4–7 lajia)
Galax – peiponkaalit (1–2 lajia)
Pyxidanthera (2–3 lajia)
Sherwoodia (vain yksi laji: Sherwoodia galacifolia)
Shortia (3–9 lajia)
Aiheesta muualla

Finto: Kassu – Kasvien suomenkieliset nimet: Diapensiaceae
ITIS: Diapensiaceae (englanniksi)
Töllsjö

| Töllsjö |
| --- | --- |
 Töllsjön kirkko
 Töllsjö
 Koordinaatit: 57°47′37″N, 12°38′10″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Bollebygd
Väkiluku (2016):  409
Infobox OKVirheellinen NIMI-arvo: 
Töllsjö on taajama Bollebygdin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 409 asukasta vuonna 2016.
Aiheesta muualla

Kuvia tai muita tiedostoja aiheesta Töllsjö Wikimedia Commonsissa
Tölli

Tölli on kulmakunta entisessä Nummi-Pusulan kunnassa, Töllinkosken rannalla, lähellä Pusulan kirkonkylää. Siellä sijaitsee Töllin mylly.  Mylly on edelleen toiminnassa, nykyisin osuuskunnan käytössä. Töllinkosken (ent. Juvankoski) myllyjen historia ulottuu vähintään 1600-luvulle saakka. Tieto on peräisin läheisen Karisjärven kylän asukkaiden käräjille jättämästä valituksesta liian korkeasta myllyverosta. 1900-luvun alussa koskessa oli kolme myllyä, joista keskimmäinen sijaitsi nykyisen, vuonna 1922 rakennetun, myllyn paikalla.
Aiheesta muualla

Töllin myllyn tarina
Urho Seitola

Urho Wilhelm Seitola (synt. Frimodig, 31. toukokuuta 1886 Hamina – 22. maaliskuuta 1949 Hamina ) oli suomalainen suojeluskuntaupseeri. Sotilasarvoltaan hän oli luutnantti.
Seitola toimi vuosina 1917–1918 Sakkolan nimismiehenä. Joulukuussa 1917 hänet valittiin Karjalankannaksella niin sanotun Pyhäjärven kahakan seurauksena perustetun suojeluskuntajärjestön Yhdeksän pitäjän liiton päälliköksi. Sisällissodan alkupäivinä Seitola oli mukana Viipurin seudun suojeluskuntalaisten tekemällä Venäjänsaaren retkellä ja osallistui punaisten kanssa käytyihin neuvotteluihin venäjänsaarelaisten edustajana yhdessä Uno Sereniuksen kanssa. Hän osallistui myös Kämärän taistelun sotatoimiin. Vuodesta 1927 lähtien Seitola toimi poliisikomissaarina Käkisalmessa.
Jatkosodan aikana Seitola kirjoitti kolme Sotilaspojille tarkoitettua näytelmää ja julkaisi myös yhden lastenkirjan. Hänen poikansa oli nuortenkirjailija Kaarle Seitola.[lähde? ]
Teokset

Tahriintunut takki: kolminäytöksinen näytelmä: kuvaus sortovuosilta.  (sis. myös näytelmät Korpraalin natsat ja Odottamaton lahja)  Helsinki:  Kotijoukkojen esikunta, 1942.
Penu: kertomus pienestä koirasta.  (nimimerkillä ”Vilhelmi”)  Hamina:  tekijä, 1948.
Vaadimme metallia

| Vaadimme metallia Teräsbetoni |
| --- | --- | --- |

Studioalbumin tiedot
 Julkaistu: 14. kesäkuuta 2006 6. joulukuuta 2006 (juhlapainos)
 Tuottaja(t): Hiili Hiilesmaa
 Tyylilaji: power metal
 Kesto: 42.07
 Levy-yhtiö: Warner Music Finland
Listasijoitukset
  Suomen virallinen lista: 2.
Teräsbetonin muut julkaisut
| Metallitotuus 2005 | Vaadimme metallia 2006 | Myrskyntuoja 2008 |
Vaadimme metallia on Teräsbetonin toinen albumi. Se julkaistiin 14. kesäkuuta vuonna 2006. Levyltä on julkaistu yksi single, ”Älä mene metsään”. Albumi nousi julkaisuviikollaan Suomen virallisen listan sijalle 2., ja se hipoi julkaisupäivänään kultalevyyn oikeuttavan myyntimäärän rajaa ja saavutti sen samana vuonna. Albumin nimikappaletta soitettiin paljon radiossa, vaikka siitä ei virallista singleä tehtykään.
Albumista julkaistiin myöhemmin Suomen itsenäisyyspäivänä erikoispainos, joka sisälsi bonus-DVD:n musiikkivideoita.
Kokoonpano

Jarkko Ahola – laulu, basso
Arto Järvinen – kitara (myös laulu kappaleissa ”Kirotut” ja ”Kunniansa ansainneet”)
Jari Kuokkanen – rummut
Viljo Rantanen – kitara
+
Kalle Sundström – piano kappaleessa ”Kuninkaat”
Arvostelut

Imperiumi.net:
Soundi:
Aiheesta muualla

Vaadimme metallia Discogsissa. (englanniksi)
Albumi Vaadimme metallia Encyclopaedia Metallum -sivustolla (englanniksi)
Uralin autotehdas

| UralAZ |
| --- | --- |

Perustettu:  1941
Kotipaikka:   Miass, Tšeljabinskin alue, Venäjä
Toimiala:  Ajoneuvojen valmistus
Tuotteet:  Raskaat ajoneuvot
Kotisivu:  www.uralaz.ru (venäjäksi)
Infobox OKVirheellinen NIMI-arvo: 
Uralin autotehdas (ven. Ура́льский автомоби́льный заво́д, УралАЗ, UralAZ) on venäläinen raskaiden ajoneuvojen valmistaja. Tehdas sijaitsee Miassissa Tšeljabinskin alueella.
Yritys perustettiin toisen maailmansodan aikana vuonna 1941, jolloin ZIS:n ajoneuvotehdas evakuoitiin Saksan hyökkäyksen takia pois Moskovasta. Ensimmäinen kuorma-auto valmistui heinäkuussa 1944.
Tehdas oli vuoteen 1962 asti nimetty I. V. Stalinin mukaan.
Ajoneuvomallit

Ural-375D
Ural-4320
Ural-5323
Kuvagalleria

BM-21 raketinheittimellä varustettu Ural-375D.
Uralin valmistama paloauto.
Ural-4320.
Aiheesta muualla

Ural GAZ:n verkkosivuilla (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ural Automotive Plant
Käännös suomeksi
Tsuyoshi Yamanaka

| Mitalit | Mitalit | Mitalit |  |
| --- | --- | --- | --- |
|  Yamanaka (keskellä) Rooman kesäolympialaisissa 1960. |  Yamanaka (keskellä) Rooman kesäolympialaisissa 1960. |  Yamanaka (keskellä) Rooman kesäolympialaisissa 1960. |  |
Maa:   Japani
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | 400 m vapaauinti |  |
|  Hopeaa | Melbourne 1956 | 1 500 m vapaauinti |  |
|  Hopeaa | Rooma 1960 | 400 m vapaauinti |  |
|  Hopeaa | Rooma 1960 | 4 × 200 m vapaauintiviesti |  |
Tsuyoshi Yamanaka (jap. 山中 毅, Yamanaka Tsuyoshi, 18. tammikuuta 1939 Wajima, Ishikawan prefektuuri – 10. helmikuuta 2017 Tokio) oli japanilainen uimari, olympiamitalisti ja maailmanennätysmies.
Yamanaka oli aikakautensa parhaita vapaauimareita. Hän kilpaili kolmissa kesäolympialaisissa ja saavutti neljä hopeamitalia: Melbournessa 1956 400 ja 1 500 metrin vapaauinneissa ja Roomassa 1960 400 metrin vapaauinnissa sekä 4 × 200 metrin vapaauintiviestissä. Jokaisella henkilökohtaisella mitalimatkallaan hänet voitti Australian Murray Rose. Yamanaka kilpaili myös Tokion kesäolympialaisissa 1964. Hän ui urallaan 200 ja 400 metrin vapaauinneissa sekä viesteissä yhteensä 14 maailmanennätystä.
Vuonna 1983 Yamanaka nimettiin International Swimming Hall of Fameen. Hän kuoli 78-vuotiaana keuhkokuumeeseen Tokiossa sairaalassa 10. helmikuuta 2017.
Aiheesta muualla

Kuvia tai muita tiedostoja aiheesta Tsuyoshi Yamanaka Wikimedia Commonsissa
Under Cover

| Under Cover Ozzy Osbourne |
| --- | --- | --- |

Cover-albumin tiedot
 Äänitetty : 2004–2005
 Julkaistu: 1. marraskuuta 2006
 Tuottaja(t): Mark Hudson
 Tyylilaji: heavy metal
 Levy-yhtiö: Epic Records
Listasijoitukset
  134.[lähde? ]
Ozzy Osbournen muut julkaisut
| Prince of Darkness 2005 | Under Cover 2005 | Black Rain 2007 |
Under Cover on Ozzy Osbournen cover-albumi vuodelta 2005, jolla hän esittää omia suosikkikappaleitaan. Levy on periaatteessa Prince of Darkness -boxin neljäs levy muutamalla lisäraidalla ja yhdellä poistolla varustettuna. Kitaristina albumilla on Alice In Chains-yhtyeestä tuttu Jerry Cantrell ja bassoa soittaa The Cult-yhtyeen Chris Wyse. Myös Ian Hunter (Mott The Hoople) ja Leslie West (Mountain) vierailevat albumilla.
Albumista on dual disc -versio, jolta löytyy Osbournen ja tyttärensä Kelly Osbournen tulkinta Black Sabbathin "Changes"-kappaleesta. DVD-osiosta löytyy "In My Life"-kappaleen video, "Dinner With Ozzy And Friends"-dokumentti, sekä albumin kappaleet uudelleenmiksattuina.
Kappaleet (suluissa alkuperäinen esittäjä)

"Rocky Mountain Way" (Walsh/Grey/Passarelli/Vitale) - 4:32 (Joe Walsh)
"In My Life" (Lennon/McCartney) - 3:30 (The Beatles)
"Mississippi Queen" (West/Laing/Pappalardi/Rea) - 4:11 (Mountain)
"Go Now" (Banks/Bennett) - 3:42 (The Moody Blues)
"Woman" (Lennon) - 3:45 (John Lennon)
"21st Century Schizoid Man" (Fripp/McDonald/Lake/Giles/Sinfeld) - 3:53 (King Crimson)
"All the Young Dudes" (Bowie) - 4:34 (Mott The Hoople)
"For What It's Worth" (Stills) - 3:20 (Buffalo Springfield)
"Good Times" (Burdon/Weider/Briggs/McCulloch/Jenkins) - 3:45 (The Animals)
"Sunshine of Your Love" (Bruce/Brown/Clapton) - 5:10 (Cream)
"Fire" (Brown/Crane/Finesilver/Ker) - 4:08 (The Crazy World of Arthur Brown)
"Working Class Hero" (Lennon) - 3:22 (John Lennon)
"Sympathy for the Devil" (Jagger/Richards) - 7:11 (The Rolling Stones)
Muusikot

Ozzy Osbourne: laulu
Jerry Cantrell: kitara
Chris Wyse: basso
Mike Bordin: rummut
Ian Hunter: laulu (All The Young Dudes)
Leslie West: kitarasoolo (Mississippi Queen)
Robert Randolph: pedal steel -kitara (Sympathy for the Devil, 21th Century Schizoid Man)
Paul Santo: kitara (Sunshine Of Your Love)
Joe Bonamassa: kitara (For What It's Worth)
Bogie Bowles: rummut (For What It's Worth)
Arvostelut

Imperiumi: 5/10
Aiheesta muualla

Under Cover Discogsissa. (englanniksi)
Albumi Under Cover Encyclopaedia Metallum -sivustolla (englanniksi)
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Under My Skin

| Under My Skin Avril Lavigne |
| --- | --- | --- |

Studioalbumin tiedot
 Äänitetty : 2002-2004
 Julkaistu: 25. toukokuuta 2004
 Tuottaja(t): Antonio Reid
 Tyylilaji: Grunge Alternative Rock
 Kesto: 43.31
 Levy-yhtiö: Arista Records
Avril Lavignen muut julkaisut
| Let Go 2002 | Under My Skin 2004 | The Best Damn Thing 2007 |
Under My Skin on kanadalaisen pop-rocklaulajan Avril Lavignen toinen albumi, joka julkaistiin 25. toukokuuta 2004. Albumin kokonaiskesto on 43 minuuttia ja 31 sekuntia.
Under My Skin ei menestynyt Lavignen esikoisalbumin Let Go tavoin, mutta albumin singlet pärjäsivät listoilla hyvin. Ensimmäinen single Don't Tell Me nousi hitiksi monissa maissa ja sen paras sijoitus Billboard-listalla oli 22. Take Me Away julkaistiin vain radiossa soitettavana singlenä Kanadassa ja Australiassa. Toinen kansainvälinen single My Happy Ending menestyi albumin singleistä parhaiten, päästen Billboard-listan sijalle yhdeksän. Kolmas single Nobody's Home sijoittui My Happy Endingiä huonommin lähes kaikkialla. Neljäs single oli He Wasn't. Yhdysvalloissa julkaistiin radiosingle Fall to Pieces.[lähde? ]
Kappaleet

Take Me Away – 2.57
Together – 3.14
Don't Tell Me – 3.21
He Wasn't – 2.59
How Does it Feel – 3.44
My Happy Ending – 4.02
Nobody's Home – 3.33
Forgotten – 3.16
Who Knows – 3.30
Fall to Pieces – 3.28
Freak Out – 3.13
Slipped Away – 3.33
Kappaleet > Special Edition Bonus Live Tracks

Nobody’s Home
Take Me Away
He Wasn’t
Tomorrow
Kappaleet > Special Edition Bonus DVD

(+special edition) Under My Skin Diary – 22.00
Bonez Tour Documentary – 22.00
Don’t Tell Me (video)
My Happy Ending (video)
Nobody’s Home (video)
He Wasn't (video)
Slipped away

Slipped away -kappale jäi hieman vähemmälle huomiolle, kuin muut albumin kappaleet, vaikka se olikin Avrilille ehkä hieman tärkeämpi. Avril oli omistanut kappaleen isoisälleen, joka menehtyi Avrilin ollessa kiertueella.
Avril Lavigne
| --- | --- |
Studioalbumit:   Let Go  Under My Skin  The Best Damn Thing  Goodbye Lullaby  Avril Lavigne  Head Above Water  Love Sux 
EP:t:   Angus Drive  Live Acoustic 
DVD:t:   My World  Live at Budokan  Live in Toronto 
Singlet:   ”Complicated”  ”Sk8er Boi”  ”I'm With You”  ”Losing Grip”  ”Don't Tell Me”  ”My Happy Ending”  ”Nobody's Home”  ”He Wasn't”  ”Girlfriend”  ”When You’re Gone”  ”Hot”  ”The Best Damn Thing”  ”Alice”  ”What the Hell”  ”Smile”  ”Wish You Were Here”  ”How You Remind Me”  ”Here's To Never Growing Up”  ”Rock N Roll”  ”Let Me Go”  ”Hello Kitty”  ”Fly”  ”Head Above Water”  ”Dumb Blonde”
Uralin federaatiopiiri

| Uralin federaatiopiiri Уральский федеральный округ Российской Федерации |
| --- | --- |

 Federaatiopiirin sijainti Venäjällä
Valtio:  Venäjä
Liittovaltiosubjektit:  Hanti-Mansian autonominen piirikunta  Jamalin Nenetsian autonominen piirikunta Kurganin alue Sverdlovskin alue Tjumenin alue Tšeljabinskin alue
Hallinto:  
 – hallinnollinen keskus:  Jekaterinburg
 – presidentin täysivaltainen edustaja:  Igor Holmanskih
Pinta-ala:  1 788 900 km²
Väkiluku (2010):  12 080 526
 – väestötiheys:  6,8 as./km²
 
Federaatiopiirin internetsivut
 Aikavyöhyke UTC+5 (MSK+2) 
Venäjän federaation Uralin federaatiopiiri (ven. Уральский федеральный округ Российской Федерации, Uralski federalnyi okrug Rossijskoi Federatsii) on yksi Venäjän kahdeksasta federaatiopiiristä. Se sijaitsee Uralin itäpuolella ja on läntisin kolmesta Aasian-puoleisesta federaatiopiiristä.
Federaatiopiirin hallintokeskus on Sverdlovskin alueen pääkaupunki Jekaterinburg (1 349 772 asukasta vuonna 2010). Muita suuria kaupunkeja ovat Tšeljabinsk (1 130 132 as.), Tjumen (581 907 as.), Magnitogorsk (407 775 as.), Nižni Tagil (361 811 as.), Kurgan (333 606 as.) ja Surgut (306 675 as.). Federaatiopiirin alueella asuu noin 12,0 miljoonaa asukasta, joista 80 % kaupunkilaisia.
Tarve useita liittovaltiosubjekteja sisältävien  Venäjän presidentinhallinnon alaisuudessa toimivien federaatiopiirien määrittelyyn syntyi 1990-luvulla muodostuneen hallinnon hajanaisuudesta. Federaatiosubjektit perustettiin toukokuussa 2000.
Väestö ja talous

| Federaatiosubjekti | Väestö 2010 | Alueellinen BKT vuonna 2010 (milj>  ruplaa) | Osuus koko Venäjän BKT:stä vuonna 2010 (%) | BKT henkeä kohti  (ruplaa, 2010) | BKT henkeä kohti  (% Venäjän  keskiarvosta) |
| --- | --- | --- | --- | --- | --- |
| Hanti-Mansian auto-nominen piirikunta | 1 532 243 | 1 976 223,5 | 5,28 | 1 289 759 | 493 |
| Jamalin Nenetsien autonominen piirikunta | 522 904 | 771 769,0 | 2,06 | 1 475 929 | 564 |
| Kurganin alue | 910 807 | 115 222,8 | 0,31 | 126 506 | 48 |
| Sverdlovskin alue | 4 297 747 | 1 033 747,7 | 2,76 | 240 532 | 92 |
| Tjumenin alue ilman Hanti-Mansiaa  ja Jamalin Nenetsiaa | 1 340 608 | 544 890,4 | 1,46 | 406 450 | 155 |
| Tšeljabinskin alue | 3 476 217 | 645 932,0 | 1,73 | 185 815 | 71 |
| Yhteensä | 12 080 526 | 5 087 785,4 | 13,60 | 421 156 | 161 |